**ПЛАН РАДА ТИМА ЗА ЗАШТИТУ ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА**

Чланови Тима:

Мирјана Закић, координатор Тима, Драгана Јовановић, наставник немачког језика, Мирјана Брзован, наставник разредне наставе, Раде Радески, наставник физичког и здравственог васпитања, Драган Урошев, вероучитељ, Весна Зенг, педагог школе, Ана Марковић, психолог школе, Душица Живић, секретар школе, Јасна Гађански, директор школе, Немања Костов 7/4, представник ученичког парламента, Зоран Пандиловски, представник савета родитеља и Јелена Крунић, представник јединице локалне самоуправе;

Чланове Тима именовао је директор школе решењем и укључен је у рад Тима.

Тим је израдио План и програм рада са наведеним активностима, носиоцима, сарадницима и временом реализације активности. Тим сарађује са свим носиоцима образовно-васпитног рада, а посебно са Тимом за самовредновање, Ученичким парламентом, Тимом за професионални развој...

Тим се обавезно укључује када се догоди други и трећи ниво насиља.

Тим води евиденцију о свом раду у форми записника, а извештај о свом раду подноси директору два пута годишње. Извештај о раду Тима саставни је део Годишњег извештаја о раду школе и садржи анализу ефеката превентивних мера, резултате самовредновања у овој области, број и врсту случајева насиља, злостављања и занемаривања, предузете интервентне мере и њихове ефекте.

|  |  |  |
| --- | --- | --- |
| **АКТИВНОСТИ** | **НОСИОЦИ / САРАДНИЦИ** | **ВРЕМЕ** |
| Конституисање Тима и подсећање на измене и допуне [Правилника о протоколу поступања у установи у одговору на насиље, злостављање и занемаривање („Сл. Гласник РС“, бр. 46/2019 и 104/2020)](https://www.paragraf.rs/propisi/pravilnik_o_protokolu_postupanja_u_ustanovi.html) | Координатор Тима | Септембар |
| Усвајање Плана рада Тима,подела улога и одговорности појединаца у оквиру унутрашње заштитне мреже, избор координатора Тима | Тим за заштиту | Септембар |
| Израда Програма заштите од дискриминације, насиља, злостављања и занемаривања са елементима превенције трговине љидима односно децом | Тим за заштиту | Септембар |
| Израда Програма превенције дискриминаторног понашања и вређања угледа, части или достојанства личности | Тим за заштиту | Септембар |
| Израда Програма превенције других облика ризичног понашања (употреба алкохола, дувана, психоактивних супстанци, малолетничке деликвенције и слично) | Тим за заштиту | Септембар |
| Израда програма превенције трговине људима односно децом | Тим за заштиту | Септембар |
| Информисање ученика, запослених и родитеља о планираним активностима и улози тима у њиховој реализацији | Одељенске старешине | Септембар |
| Учешће у обукама и пројектима за развијање компетенција потребних за превенцију дискриминације, насиља, злостављања и занемаривања као и трговине људима односно децом | Представници Тима | Током године |
| Упознавање Наставничког већа, ученика и родитеља са ревидираном Листом индикатора за прелиминарну идентификацију ученика који су потенцијалне жртве трговине људима и Водичем за примену | Представници Тима | Током године |
| Предлагање мера за превенцију и заштиту | Тим | Септембар |
| Консултације и учешће у процени ризика и доношењу одлука о поступцима у случајевима сумње или дешавања дискриминације, насиља, злостављања и занемаривања; | Тим |  |
| Укључивање родитеља у превентивне и интервентне мере и активности | Родитељи, Тим | Током године |
| Праћење и процена ефеката предузетих мера за заштиту деце и ученика |  |  |
| Сарадња са стручњацима из других надлежних органа, организација, служби и медија |  |  |
| Уредно вођење и чување документације |  |  |
| Извештавање стручних тела и органа управљања о раду тима и реализацији горе наведених програма |  |  |
| Разматрање тежих облика насиља и повреда забрана и утврђивање предлога интервентних мера | Тим за заштиту деце од насиља | Током  године |
| Евалуација постигнутих резултата, извештај о реализацији плана | Тим за заштиту деце од насиља | Јун |

**ПРОГРАМ ЗАШТИТЕ ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА**

Програм заштите израдио је Тим за заштиту од дискриминације, насиља, злостављања и занемаривања, разматран је на седници Наставничког већа и усвојен од стране Школског одбора.

Програм заштите израђен је на основу смерница утврђених Развојним планом школе и саставни је део Годишњег плана рада. Циљ програма заштите је развијање и неговање позитивне атмосфере и обезбеђивање безбедног окружења за све учеснике образовно-васпитног процеса.

Полазна законска основа за израду Програма заштите:

* Закон о основама система образовања и васпитања*(„Сл.гласник РС", бр. 88/2017, 27/2018 - др. Закони и 10/201)*
* [Правилник о протоколу поступања у установи у одговору на насиље, злостављање и занемаривање („Сл. Гласник РС“, бр. 46/2019 и 104/2020)](https://www.paragraf.rs/propisi/pravilnik_o_protokolu_postupanja_u_ustanovi.html)
* [Правилник о обављању друштвено – корисног, односно хуманитарног рада („Сл. Гласник РС“, бр. 68/2018)](http://demo.paragraf.rs/WebParagrafDemo/?did=452039)

Програм се базира на анализи стања безбедности, присутности различитих облика и интензитета насиља, злостављања и занемаривања и резултата самовредновања. Програмом заштите дефинишу се превентивне и интервентне активности, одговорна лица, сарадници и временска динамика њиховог остваривања.

Превенцију насиља, злостављања и занемаривања чине мере и активности којима се у школи ствара сигурно и подстицајно окружење, негује атмосфера сарадње, уважавања и конструктивне комуникације.

Превентивним активностима се:

1) подиже ниво свести и осетљивости детета и ученика, родитеља и свих запослених за препознавање свих облика насиља, злостављања и занемаривања;

2) негује атмосфера сарадње и толеранције, уважавања и конструктивне комуникације у којој се не толерише насиље, злостављање и занемаривање;

3) истичу и унапређују знања, вештине и ставови потребни за конструктивно реаговање на насиље;

4) обезбеђује заштита детета и ученика, родитеља и свих запослених од насиља, злостављања и занемаривања.

Деца и ученици, родитељи и запослени заједнички планирају, осмишљавају и спроводе превентивне активности, начине информисања о садржајима, мерама и активностима за спречавање и заштиту од насиља, злостављања и занемаривања.

У оквиру превенције насиља и злостављања установа остварује васпитни рад, појачан васпитни рад и васпитни рад који је у интензитету примерен потребама, самостално или у сарадњи са другим надлежним органима, организацијама и службама.

|  |  |  |  |
| --- | --- | --- | --- |
| Активност | Носиоци | Сарадници | Време |
| МЕРЕ ПРЕВЕНЦИЈЕ | | | |
| Упознавање родитеља, Савета родитеља ученика и свих запослених са Правилником о протоколу поступања у установи у одговору на насиље, злостављање и занемаривање, Правилником о обављању друштвено корисног и хуманитарног рада | Директор школе, одељењске старешине | Секретар школе | Септембар |
| Упознавање родитеља и ученика са садржајем Правилника о понашању ученика, родитеља и наставника | Одељењске старешине | Секретар школе | Септембар |
| Израда Одељењског Правилника о понашању ученика | Одељењске старешине, ученици | Стручни сарадници | Септембар-октобар |
| Упознавање ученика и родитеља са облицима и нивоима насиља | Тим, Ученички парламент | Управа школе | Новембар |
| Стручно усавршавање дела запослених ради унапређивања компетенција за превентивни рад, благовремено уочавање, препознавање и реаговање на насиље, злостављање и занемаривање | Група наставника | Управа школе | Трећи квартал |
| Ангажовање ученика у раду Ученичког парламента, тимова, Школског одбора | Представици одељењских заједница | Одељењске старешине, Ученички парламент | Током године |
| Реализација радионица из приручника „Како можемо заједно“ из области образовања за права детета и дечје партиципације - 5.разред | Стручни сарадници | Одељењске старешине петог разреда | Октобар,  новембар |
| Обележавање Светског дана љубазности | Тим,Ученички парламент | Одељењске старешине | Новембар |
| Подршка ученицима за укључивање у разне школске ваннаставне и ваншколске активности | Предметни наставници и наставници разредне наставе | Локална заједница | Стално |
| Организација школских и међушколских фер-плеј спортских турнира | Наставници разредне наставе, наставници физичког и здравственог васпитања | Управа школе | На Дан Светог Саве, за Дан школе... |
| Школска дискотека са саморегулацијом дисциплине за ученике другог циклуса (6.7.и 8.разред) | Ученички парламент | Одељењске старешине | Октобар, април |
| Едукација ученика 5,6,7. Разреда на тему „Дигитално насиље“ | Предметни наставници |  |  |
| Бон-тон за децу – радионице за ученике првог циклуса | Одељенске старешине |  |  |
| Обележавање Светског дана права детета и Међународног дана толеранције |  |  |  |
| Новогодишња хуманитарна акција *Деца деци* | Наставници Грађанског васпитања | Одељењске старешине | Децембар |
| МЕРЕ ИНТЕРВЕНЦИЈЕ | | | |
| Интервенција за први ниво насиља | Од.старешина | Од.заједница, родитељи | Одмах по сазнању о случају |
| Интервенција за други ниво насиља | Унутрашња заштитна мрежа | Од.старешина,Тим, стр.сарадници,директор, родитељи | Одмах по сазнању о случају |
| Интервенција за трећи ниво насиља | Спољашња заштитна мрежа | Тим, директор, родитељи, надлежне стручне службе и органи | Одмах по сазнању о случају |
| Примена [Правилника о обављању друштвено – корисног, односно хуманитарног рада („Сл. Гласник РС“, бр. 68/2018)](http://demo.paragraf.rs/WebParagrafDemo/?did=452039) | Од.старешина, Тим | Родитељи | Током године |
| Оперативни план заштите (ОПЗ) за учеснике другог и трећег нивоа насиља | Тим за заштиту | Од.старешина,директор, родитељи, ученици, надлежне стручне службе | По завршеној анализи случаја и донетим закључцима |
| Праћење ефеката предузетих мера за све нивое НЗЗ | Од.старешина, Тим | Од.веће, од.заједница | Током и по завршетку појачаног васпитног рада |
| Интервенција према НЗЗ ученика у породици | Директор школе | Полиција, Јавни тужилац | Одмах по сазнању о случају |
| Интервенција према насилном екстремизму ученика | Директор школе | Тим за заштиту, родитељ, Полиција, Јавни тужилац | По анализи случаја, одмах |
| Интервенција према трговини људима | Директор школе | Центар за заштиту жртава трговине, ЦСР, Полиција |  |
| Евиденција првог нивоа | Одељењски старешина | Наставници, стручни сарадници | Непосредно по учињеном насиљу |
| Евиденција другог и трећег нивоа | Педагог и психолог | Наставници | Непосредно по учињеном насиљу |
| Евиденција у књизи дежурства | Дежурни наставници | Други очевици | Непосредно по увиду у насиље |
| Писмено обраћање надлежним службама | Директор школе у сарадњи са Тимом | ЦСР, ШУ, Полиција, Јавно тужилаштво, Центар за заштиту жртава трговине | По анализи случаја и предузетим мерама или одмах |

Програм заштите садржи:

1) начине на који се превентивне мере и активности уграђују у свакодневни живот и рад установе (васпитне, наставне и ваннаставне активности), на свим нивоима (појединац, васпитна група, одељењска заједница, ученички парламент, стручни органи, тела и тимови, родитељски састанци, родитељи - индивидуално и групно, савет родитеља);

3) начине информисања о обавезама и одговорностима у области заштите од насиља, злостављања и занемаривања;

4) подстицање и оспособљавање ученика за активно учествовање у раду одељењске заједнице, ученичког парламента, школског одбора и стручних органа установе;

5) садржаје и начине за појачан васпитни рад ради развијања самоодговорног и друштвено одговорног понашања;

6) поступке за рано препознавање ризика од насиља, злостављања и занемаривања;

7) начине реаговања на насиље, злостављање и занемаривање, улоге и одговорности и поступање у интервенцији када постоји сумња или се оно догађа;

8) облике и садржаје рада са свом децом и ученицима, односно онима који трпе, чине или су сведоци насиља, злостављања и занемаривања;

9) начине, облике и садржаје сарадње са породицом, јединицом локалне самоуправе, надлежном организационом јединицом полиције (у даљем тексту: полиција), центром за социјални рад, здравственом службом, правосудним органима и др.;

10) начине праћења, вредновања и извештавања органа установе о остваривању и ефектима програма заштите, а нарочито, у односу на:

(1) учесталост инцидентних ситуација и број пријава;

(2) заступљеност различитих облика и нивоа насиља, злостављања и занемаривања;

(3) број повреда;

(4) учесталост и број васпитно-дисциплинских поступака против ученика и дисциплинских поступака против запослених;

(5) остварене обуке у превенцији насиља, злостављања и занемаривања и потребе даљег усавршавања;

(6) број и ефекте акција које промовишу сарадњу, разумевање и помоћ вршњака;

(7) степен и квалитет укључености родитеља у живот и рад установе;

(8) друге параметре.

**ПРОГРАМ ПРЕВЕНЦИЈЕ ДИСКРИМИНАТОРНОГ ПОНАШАЊА И ВРЕЂАЊА УГЛЕДА, ЧАСТИ ИЛИ ДОСТОЈАНСТВА ЛИЧНОСТИ**

Програм заштите израдио је Тим за заштиту од дискриминације, насиља, злостављања и занемаривања, разматран је на седници Наставничког већа и усвојен од стране Школског одбора.

Програм заштите израђен је на основу смерница утврђених Развојним планом школе и саставни је део Годишњег плана рада. Циљ програма заштите је развијање и неговање позитивне атмосфере и обезбеђивање безбедног окружења за све учеснике образовно-васпитног процеса.

Полазна законска основа за израду Програма заштите:

* [Правилник о поступању установе у случају сумње или утврђеног дискриминаторног понашања и вређања угледа, части или достојанства личности („Сл. Гласник РС“, бр. 65/2018)](http://demo.paragraf.rs/WebParagrafDemo/?did=450654)
* [Правилник о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања („Сл. Гласник РС“, бр. 22/2016)](http://www.mpn.gov.rs/wp-content/uploads/2015/08/Pravilnik-diskriminacija.pdf)

|  |  |  |
| --- | --- | --- |
| **Активности** | **Носиоци** | **Временска динамика** |
| Усклађивање Школских аката са важећим антидискриминационим прописима (Правилник о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања и Правилник о Протоколу поступања у установи у одговору на насиље, злостављање и занемаривање). | Тим | Септембар |
| Упознавање родитеља и ученика са садржајем Правилника о поступању установе у случају сумње или утврђеног дискриминаторног понашања и вређања угледа, части или достојанства личности | Одељенске старешине | Септембар |
| Упознавање ученика са појмом дискриминације, везују га за ускраћивање права, за одбацивање, вређање, мучење. Као дискриминаторе виде мању групу, углавном истих ученика, док дискриминисани, по њима могу да буду сви. | Одељенске старешине | Октобар |
| Упознавање чланова Тима, Савета родитеља и свих запослених са Правилником о поступању установе у случају сумње или утврђеног дискриминаторног понашања и вређања угледа, части или достојанства личности | Тим | Октобар |
| Сензибилизација запослених, ученика и родитеља на промовисању принципа и вредности инклузије и антидискриминације. | Тим | Током године |
| Бон-тон за децу – радионице за ученике првог циклуса | Учитељи и представници Тима | Током године |
| Претстављање Наставничком већу садржајa пројекта „Заштита од трговине децом“ и активностима које ће школа спровести у склопу тог пројкета | Тим и учесници обуке | Октобар |
| Обележавање Светског дана борбе против трговине људима 18.10. 2019. | Тим, Ученички парламент, одељенске старешине | Октобар |
| Кутија Поверења | Педагошко-психолошка служба | Током године |
| Пројектовање избора едукативних филмова | Одељенске старешине | Током године |
| Акција: Упознајемо и поштујемо различите културе и обичаје | Ваннаставне активности (географска, историјска, ликовна, страни језик) | Током  године |
| Обележавање Светског дана права детета и Међународног дана толеранције | Тим, Ученички парламент, одељенске старешине | Новембар |
| Реализација радионица из приручника „Како можемо заједно“ из области стереотипи и предрасуде | Стручни сарадници Одељењске старешине петог разреда | Новембар |

**Поступање установе у случају дискриминаторног понашања учесника у образовању**

Сазнање о дискриминаторном понашању у установи може да се добије: опажањем, на основу сумње или информације да се дискриминација припрема, догађа или се догодила. Информација може да се добије непосредно – усмено, у писаном облику, коришћењем дигиталних средстава, поверавањем од самог дискриминисаног учесника у образовању или посредно – од његовог родитеља, вршњака, запослених, трећих лица као сведока, као и на основу анонимне пријаве.

Редослед поступања у интервенцији зависи од тога да ли се дискриминаторно понашање припрема, догађа или се догодило.

**Редослед поступања у интервенцији је следећи:**

**1) Проверавање добијене информације** да се дискриминаторно понашање припрема или се догодило обавља се прикупљањем информација – директно или индиректно. Циљ проверавања информације јесте утврђивање одлучујућих чињеница на основу којих се потврђује или одбацује сумња на дискриминаторско поступање. Током прикупљања информација поштују се принципи утврђени Конвенцијом и правила која се примењују у поступцима у којима учествује малолетно лице – дете и ученик.

Установа проверава сваку информацију о дискриминаторном понашању прегледом видео записа, уколико установа има електронски надзор над простором, анонимном анкетом учесника у образовању и на други начин примерен облику и врсти дискриминаторног понашања.

Када родитељ пријави директору непримерено понашање запосленог према његовом детету, директор поступа у складу са Законом.

У случају непотврђене сумње дискриминаторног понашања, појачава се васпитни рад и прати понашање учесника у образовању. Када се потврди сумња, директор и тим за заштиту предузимају мере и активности за повреду законске забране дискриминације.

**2) Заустављање дискриминаторног понашања и смиривање учесника** јесте обавеза свих запослених у установи, а нарочито најближег присутног запосленог, дежурног наставника, односно васпитача или радника обезбеђења да одлучно прекине све активности, раздвоји и смири учеснике.

У случају да запослени процени да не може сам да заустави дискриминаторно понашање зато што је сукоб високо ризичан, као и због истовременог физичког насиља, одмах ће тражити помоћ.

Након заустављања сукоба, ако се посумња у повређивање дискриминисаног лица, затражиће се пружање прве помоћи, обезбеђивање лекарске помоћи, обавештавање полиције и центра за социјални рад.

Смиривање учесника подразумева, најпре, одвојене разговоре са извршиоцем дискриминације и са дискриминисаним лицем, а ако се процени да је могућ, без опасности по наставак сукоба, и заједно учесницима и родитељима.

**3) Обавештавање и позивање родитеља** је обавеза установе. Одмах након заустављања сукоба учесника – детета или ученика (као дискриминисаног лица и извршиоца дискриминације) установа обавештава и позива родитеља на пријављени број контакт телефона. Уколико родитељ није доступан, установа одмах обавештава центар за социјални рад.

**4) Прикупљање релевантних информација и консултације** врше се у установи ради: разјашњавања околности, анализирања чињеница на што објективнији начин, процене нивоа дискриминације, ризика и предузимања одговарајућих мера и активности, избегавања конфузије и спречавања некоординисане акције. Нивои дискриминације, на основу овог акта, за учесника у образовању су: први, други и најтежи – трећи ниво. Процену нивоа увек врши тим за заштиту. Да би извршио правилну процену, тим за заштиту прикупља све релевантне податке, консултује, осим директора, одељењског старешину, дежурног наставника, односно васпитача, радника обезбеђења, другог запосленог као очевица, представника ученичког парламента. Тим за заштиту информише родитеље и укључује их у појачан васпитни рад и план заштите од дискриминације.

Уколико у току консултација у установи директор и тим за заштиту, услед сложених околности не могу са сигурношћу да процене ниво дискриминације, као и да одреде одговарајуће мере и активности, у консултације укључују надлежне органе и друге организације и службе: Министарство – школску управу, центар за социјални рад, полицију, здравствену службу, Повереника и др.

**5) Предузимање** **мера и активности** према учеснику у образовању, и то за све нивое дискриминације. План заштите од дискриминације сачињава се за конкретну ситуацију сваког од нивоа и за све учеснике – дискриминисано лице, извршиоца дискриминације и сведоке. План заштите од дискриминације зависи од: узраста и броја учесника, облика и нивоа дискриминације, последица по лице и колектив и сл.

План заштите од дискриминације садржи: активности усмерене на промену понашања и ставова који су допринели дискриминаторном понашању – појачан васпитни рад и по интензитету примерен повреди законске забране (интензиван), рад са родитељем, васпитном групом, односно одељењском заједницом, укључивањем ученичког парламента и савета родитеља, а по потреби и органа управљања; носиоце тих активности временску динамику; начине којима ће се обезбедити поновно укључивање свих учесника у заједницу. Мере и активности се предузимају укључивањем учесника у образовању, усклађене са његовим развојним могућностима. Када тим за заштиту процени да постоји потреба да се, осим појачаног васпитног рада или васпитног рада који у интензитету одговара потребама ученика, прилагоди и образовно-васпитни рад, предложиће тиму за пружање додатне образовне подршке припрему индивидуалног образовног плана.

План заштите од дискриминације сачињава тим за заштиту заједно са одељењским старешином, односно васпитачем, психологом, педагогом (уколико нису чланови тима за заштиту), директором и родитељем, а по потреби и са другим надлежним организацијама и службама. У припрему плана заштите, када год је могуће, установа ће укључити представнике одељењске заједнице, односно групе, ученичког парламента, као и учеснике у дискриминацији.

План заштите укључује и информације о мерама и активностима које установа предузима самостално, у сарадњи са другим надлежним организацијама и службама и када друге надлежне организације и службе спроводе активности самостално. Када су у мере и активности укључене друге организације и службе, одређују се задаци, одговорна лица, динамика и начини међусобног извештавања.

За сваки процењени ниво дискриминације директор установе подноси пријаву надлежним органима, организацијама и службама и обавештава Министарство – надлежну школску управу, у року од 24 сата од догађаја. Пре пријаве обавља се разговор са родитељима, осим ако тим за заштиту, полиција или центар за социјални рад процене да тиме може да буде угрожен најбољи интерес детета и ученика.

Уколико је комуникација са медијима неопходна, одговоран је директор, осим ако постоји сумња или је утврђено да је директор извршилац дискриминације. У том случају комуникацију са медијима остварује председник органа управљања.

**6)** **Праћење ефеката предузетих мера и активности прати установа** (одељењски старешина, васпитач, тим за заштиту, психолог и педагог, ако нису чланови тима) ради провере успешности, даљег планирања заштите и других активности установе. Установа прати понашање учесника у образовању које је дискриминисано лице и које је извршилац дискриминације, али и оних који су индиректно били укључени (сведоци).

Прати се и укљученост родитеља и других надлежних органа, организација и служби. Ефекте предузетих мера прате и надлежне службе Министарства.

**ПОСТУПАЊЕ УСТАНОВЕ У СЛУЧАЈУ ДИСКРИМИНАТОРНОГ ПОНАШАЊА ЗАПОСЛЕНОГ ПРЕМА УЧЕСНИКУ У ОБРАЗОВАЊУ**

Установа поступа у складу са Законом и овим актом када је запослени извршилац дискриминације, а дискриминисано лице, односно сведок–учесник у образовању.

Сазнање о дискриминаторном понашању запосленог у установи може да се добије: опажањем, сумњом или информацијом да се дискриминација припрема, догађа или се догодила. Информација може да се добије непосредно – усмено, у писаном облику, као и на основу анонимне пријаве, коришћењем дигиталних средстава, поверавањем од самог дискриминисаног учесника у образовању или посредно – од његовог родитеља, вршњака, других запослених или трећих лица као сведока.

**Редослед поступања у интервенцији** зависи од тога да ли се на основу информације дискриминаторно понашање запосленог припрема, догађа или се догодило.

Редослед поступања у интервенцији је:

1) **Заустављање дискриминаторног понашања** је обавеза сваког лица које има сазнање о дискриминаторном понашању да реагује прекидањем таквог поступања запосленог и позивањем помоћи.

2) **Смиривање ситуације** подразумева обезбеђивање сигурности и подршке за учесника у образовању.

3) **Обавештавање и позивање родитеља** и информисање васпитача, односно одељењског старешине одвија се паралелно са заустављањем поступања и смиривањем учесника, са најминималнијим временским размацима.

4) **Подношење пријаве директору установе** ради покретања поступка у коме се прикупљају информације о дискриминаторском поступању запосленог и на основу релевантних чињеница предузимају мере у складу са Законом. Тим за заштиту предузима мере и активности у односу на дискриминисано лице, односно лица – учесника у образовању.

5) **Консултације тима за заштиту** које се одвијају ради прикупља свих релевантних чињеница за доношење плана заштите од дискриминације и праћењу ефеката мера за учесника у образовању као дискриминисано лице. Тим за заштиту по потреби обавља консултације са одговарајућим стручњацима и установама и укључује надлежне службе. Одељењски старешина, односно васпитач у сарадњи са тимом, информише родитеље и укључује их даље у васпитни рад или план заштите.

6) **Обавештавање** **Министарства** – **надлежне школске управе**, од стране директора установе у року од 24 сата од извршеног, односно од сазнања о дискриминаторном понашању запосленог према учеснику у образовању и на основу релевантних чињеница покреће и води дисциплински поступак, у складу са Законом**.**

7) **Праћење ефеката** предузетих мера заштитних мера према дискриминисаном лицу и сведоку–учеснику у образовању врши се континуирано.

У случају када дискриминаторно понашање испољава лице која није запослено у установи, кораци су исти, уз обавезу установе да поднесе притужбу Поверенику. Тим за заштиту може да предложи план заштите учесника у образовању и активности у вези са едукацијом родитеља, односног трећег лица које није запослено у установи.

Уколико се сумња у дискриминаторно поступање директора, та сумња се пријављује Министарству. Просветна инспекција самостално, а ако је потребно у сарадњи са просветним саветником, утврђује чињенице о поступању установе и њених органа о обезбеђивању заштите учесника у образовању и запослених од дискриминације, насиља, злостављања и занемаривања, као и од понашања које вређа углед, част и достојанство, а у складу са Законом, посебним законом, Правилником, Правилником о Протоколу и овим актом. О утврђеним чињеницама, односно наложеним мерама и роковима за отклањање неправилности и недостатака, просветни инспектор обавештава орган управљања установе и министра. Уколико постоји сумња да је учињено кривично дело, привредни преступ или прекршај, односно да је повређена забрана дискриминације, насиља злостављања и занемаривања, просветни инспектор подноси пријаву, односно захтев надлежном органу.

**ПРОГРАМ ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА (УПОТРЕБА АЛКОХОЛА, ДУВАНА, ПСИХОАКТИВНИХ СУПСТАНЦИ, МАЛОЛЕТНИЧКА ДЕЛИКВЕНЦИЈА И СЛ.)**

ДЕФИНИЦИЈЕ ПОЈМОВА

Дрога означава:

1) опојну дрогу – свака супстанца биолошког, односно синтетичког порекла која према Јединственој конвенцији о опојним дрогама, делује примарно на централни нервни систем смањујући осећај бола, изазивајући поспаност или будност, халуцинације, сметње у моторним функцијама, као и друге патолошке или функционалне промене централног нервног система;

2) психотропну супстанцу – свака супстанца биолошког, односно синтетичког порекла која према Конвенцији о психотропним супстанцама, делује примарно на централни нервни систем и мења мождане функције, због чега се мења перцепција, расположење, свест и понашање;

3) нову психоактивну супстанцу – супстанца у чистом облику или у облику препарата која није прописана Јединственом конвенцијом о опојним дрогама Уједињених нација из 1961. године, изменама и допунама Протокола из 1972. године и Конвенцијом о психотропним супстанцама Уједињених нација из 1971. године, а која може да представља здравствену или социјалну претњу, као и супстанце које су прописане наведеним конвенцијама.

Присуство дроге – подразумева поседовање, продају и коришћење дроге у школи и школском простору.

Сумња о коришћењу дрога – подразумева претпоставку на основу уочених физичких промена и понашања као показатеља да ученик, запослени, родитељ или треће лице користи дрогу, као и пријаву ученика, запосленог, родитеља или трећег лица да је видео или има информацију да ученик, запослени, родитељ или треће лице користи дрогу.

Сумња о поседовању дроге – подразумева пријаву увида од стране ученика или родитеља или сам увид неког од запослених да ученик, запослени, родитељ или треће лице које борави у школи – школском објекту или школском дворишту, поседује дрогу (има је у том моменту при себи).

Сумња о продаји дроге – подразумева пријаву да ученик, запослени, родитељ или треће лице поседује и продаје дрогу у школском простору.

Школски простор – објекат школе/дома ученика, школско двориште, непосредно окружење (уз ограду школе, односно дома/у близини школске ограде) али се Упутство односи и на простор који школа/ученици привремено користе за време излета, екскурзија и др. (аутобус, хотел и др.)

Преглед и претресање – у смислу стицања увида у садржај одеће и обуће, ствари које лице носи са собом, а који спроводе овлашћена службена лица поштујући законске форме прописане Законом о кривичном поступку и Полицијским овлашћењем по Закону о полицији („Службени гласник РС”, бр. 6/16, 24/18 и 87/18).

ПРИЈАВА

Пријава ученика, запосленог, родитеља или трећег лица да ученик, запослени, родитељ или треће лице користи дрогу сматра се поводом за поступање у складу са Упутством, уколико није изречена као шала.

Пријава може бити поднета и писмено.

У пријави се наводи тачна (што прецизније) ситуација у којој је онај који пријављује видео ученика, запосленог или родитеља да користи дрогу (посебно у школском простору) или има информацију о томе .

О пријави се сачињава белешка у педагошкој документацији запосленог коме је коришћење дроге пријављено (наставник, васпитач, стучни сарадник, директор) или у службеној белешци службеног лица које ради у школи (чувар, полицајац).

**ЗНАКОВИ У ПОНАШАЊУ**

Знакови у понашању који могу да укажу да постоји могућност да ученик, запослени, родитељ или треће лице које се затекне у школском простору користи дрогу јесу: необјашњиво еуфорично понашање, или, супротно томе – снижено и спутано понашање; претерана говорљивост, или, насупрот томе, отежан, неразумљив говор, „заплитање језиком”; тешкоће са концентрацијом; импулсивност, вербална или телесна агресивност; знојење без претходног телесног напора, са појачаном жеђи; грчеви мускулатуре или вилице; поспаност; повећање температуре; констатација да су присутне халуцинације; присуство халитуса, односно мирис алкохола у задаху; мирис који указује на поседовање/узимање дрога (нпр. специфичан, оштар, отужан мирис марихуане); промене у нормалној ширини зеница (сужење - опијати; проширење - марихуана, амфетамини, кокаин) и др.

ПОСТУПАЊЕ У СЛУЧАЈУ КОРИШЋЕЊА ДРОГЕ

Ученици

1) У случају када запослени има сумњу или сазнање да је ученик користио дрогу у школском простору, предузимају се следећи кораци:

(1) обавља се разговор са учеником; разговор воде: одељенски старешина/васпитач, стручни сарадник - педагог и психолог, односно директор;

(2) позива се родитељ ученика да дође у школу ради информисања;

(3) уколико родитељ одбија да дође и не одазове се ни на службени позив, школа о томе обавештава Центар за социјални рад;

(4) ученик се упућује у здравствену установу ради идентификације проблема, односно дијагностике у пратњи родитеља;

(5) школа пријављује сумњу на извршење кривичног дела, подручној полицијској управи.

2) У случају када запослени посумња да је ученик под утицајем дроге у школском простору и када постоје јасни знакови угрожености његовог физичког и менталног здравља и/или опасности по сопствену безбедност и безбедност других ученика и запослених, школа је у обавези да предузме следеће кораке:

(1) одведи ученика са наставе или других школских активности и смешта га у просторију у којој је могуће обавити разговор запослених (стручни сарадник/ одељенски старешина/ дежурни наставник/ васпитач/ директор) или лекара са учеником, водећи рачуна да се избегне етикетирање ученика. Здравље ученика у овим ситуацијама има приоритет над другим правима везаним за заштиту приватности;

(2) позива хитну помоћ;

(3) одмах позива родитеље;

(4) до доласка родитеља ученик је у присуству неког лица из школе (одељенски старешина/дежурни наставник/васпитач и др.);

(5) обавештава надлежни Центар за социјални рад;

(6) школа пријављује сумњу на извршење кривичног дела подручној полицијској управи;

(7) школа је у обавези да обавести дописом школског лекара/педијатра, да је због постојања сумње о коришћењу дроге ученик упућен у здравствену установу;

(8) након повратка ученика у школу, школа (одељењски старешина, психолог, педагога) планира појачан васпитно-педагошки рад и надзор над учеником са циљем повећања резилијентности ученика на нове ситуације у којима би могло доћи до поновне злоупотребе дрога;

(9) у складу са својим могућностима (стручним компетенцијама запосленог стручног сарадника или разредног старешине, обимом посла), школа ради на пружању подршке родитељима са циљем да повећа њихове родитељске компетенције да препознају проблем или ситуације које су довеле до употребе дрога и да правилно реагују на њих, како би се спречила поновна злоупотреба.

У случају да постоји сумња на наставак злоупотребе дрога од стране ученика, а када не постоји одговарајућа сарадња са родитељима као и на основу сазнања о функционисању ученика и породице, школа је у обавези да обавести орган старатељства, односно надлежан Центар за социјални рад.

**Запослени**

1) У случају када запослени користи дрогу, односно када постоји сумња о томе, запослени се упућује на лекарски преглед у надлежну здравствену установу и привремено се удаљује са рада.

Уколико одбије да се подвргне лекарском прегледу у надлежној здравственој установи на захтев директора, запосленом престаје радни однос, у складу са чланом 167. став 2. Закона.

2) У случају када запослени подстрекава ученике на употребу дроге или омогућава њену употребу и др. или постоји сумња о томе, покреће се дисциплински поступак и запослени се провремено удаљује са рада до окончања дисциплинског поступка.

Дисциплински поступак се покреће и води за учињену тежу повреду радне обавезе из члана 164. и повреду забране из чл. 110-113. овог закона, сагласно члану 165. став 1. Закона.

Запослени се привремено удаљује са рада због учињене теже повреде радне обавезе из члана 164. тач. 1)-4), 6), 9) и 17) и повреде забране из чл. 110-113. овог закона до окончања дисциплинског поступка, у складу са овим законом и законом којим се уређује рад, сагласно члану 163. Закона.

Родитељ и треће лице

У случају када постоји сумња да родитељ ученика користи дрогу, а постоје знакови занемаривања и/или злостављања детета (образовна и васпитна запуштеност, хигијенска запуштеност, знакови гладовања или насиља и сл.), школа о својим сумњама обавештава школског педијатра, подручну полицијску управу и надлежни Центар за социјални рад.

У случају када родитељ ученика или треће лице користи дрогу у школском простору, школа о томе одмах обавештава подручну полицијску управу, као и надлежни Центар за социјални рад уколико је корисник дроге родитељ ученика.

**ПОСТУПАЊЕ У СЛУЧАЈУ ПОСЕДОВАЊА ИЛИ ПРОДАЈЕ ДРОГЕ**

**Ученици**

1) У случају када запослени има сумњу или информацију да ученик за време боравка у школском простору поседује супстанцу за коју сумња да је дрога, предузимају се следећи кораци/мере:

(1) запослени у школи одмах обавештава школског полицајца или надлежну полицијску управу;

(2) школа одмах позива родитеље ученика;

(3) школа обавештава надлежни Центар за социјални рад;

(4) у школи се организује појачани надзор простора где се ученик налази до доласка полиције;

(5) до доласка полиције обезбеђује се место на коме је пронађена дрога;

(6) по доласку полиције запослени у школи уз записник предаје супстанцу за коју сумња да је дрога и информише о детаљима догађаја;

(7) запослени у школи прави службену белешку о догађају;

(8) наредног радног дана школа организује информативни родитељски састанак где ће се родитељи упознати са разлозима позивања полиције без навођења имена и давања података који могу да угрозе ток истраге;

(9) за теже повреде обавеза ученика из члана 83. и за повреде забране из чл. 110-112. Закона, школа води васпитно-дисциплински поступак (члан 85. Закона).

Уколико је сумња на поседовање дроге последица пријаве, без постојања материјалних доказа, о пријави се обавештава родитељ, без навођења имена онога ко је поднео пријавио, а школа спроводи појачан надзор над понашањем ученика. Родитељска улога у овом случају је партнерска, односно школа и родитељи сарађују на превенцији злоупотребе дрога, у најбољем интересу детета.

У случају постојања сумње да ученик поседује дрогу, може да реагује школски полицајац спровођењем претреса.

2) У случају да постоји сумња да ученик продаје дрогу у школском простору, запослени у школи поступају на исти начин као у случају сумње да ученик поседује дрогу.

**Запослени**

У случају да постоји основана сумња да запослени поседује/продаје дрогу током боравка у школском простору, директор може да:

1) покрене дисциплински поступак против запосленог;

2) привремено удаљи запосленог са наставе или других послова које обавља у школи;

3) обавести подручну полицијску управу.

**Родитељ и треће лице**

**1) У случају да постоји сумња да родитељ или треће лице поседује дрогу током боравка у школском простору, школа, односно надлежно лице у школи:**

(1) одмах обавештава подручну полицијску управу;

(2) обавештава Центар за социјални рад о родитељу за кога постоји сумња да поседује дрогу**.**

**2) У случају да родитељ или треће лице продаје дрогу у школском простору, директор школе:**

(1) одмах обавештава подручну полицијску управу;

(2) пријављује Центру за социјални рад у случају да дрогу продаје родитељ ученика;

(3) стара се да ученику чији је родитељ законски процесуиран због поседовања и продаје дроге не буде угрожено право на приватност и друга права.

**ПОСТУПАЊЕ У СЛУЧАЈУ ОТКРИВАЊА ДРОГЕ**

У случају да запослени пронађе дрогу у школском простору (учионица, тоалети, свлачионица, школско двориште и др.), а да није познат њен власник, школа:

1) обавештава подручну полицијску управу и обезбеђује место на коме је пронађена дрога, до доласка полиције;

2) спроводи појачан надзор над одељењима или ученицима који су према распореду часова или снимку са безбедносне камере или према изјавама ученика и запослених непосредно пре откривања дроге користили одређене просторије;

3) организује појачане васпитне активности у школи на тему превенције злоупотребе дрога са ученицима и родитељима.

У случају да ученик пронађе дрогу у школском простору, о томе одмах обавештава запослене у школи који поступају на начин прописан ставом **1. ове тачке упутства.**

**ЕВИДЕНЦИЈА И ИЗВЕШТАВАЊЕ**

Случајеви коришћења дрога у школи евидентирају се у евиденцији стручних сарадника и у досијеу ученика.

У случају поседовања и/или продаје дроге, службену белешке сачињавају и чувају стручни сарадници, секретар школе и тим за превенцију насиља.

На захтев школе, школски лекар обавештава школу да ли ученик код кога је утврђено коришћење дроге одлази на терапију. Уколико ученик није обухваћен предвиђеним здравственим процедурама или школа није добила одговор по овом питању од стране школског лекара, школа о томе обавештава орган старатељства.

**ПРЕВЕНТИВНЕ АКТИВНОСТИ**

Активности на превенцији употребе дрога реализују се са свим актерима школског живота: ученицима, наставницима и родитељима.

**Активности са ученицима**

Активности са ученицима реализују се у оквиру наставних и ваннаставних активности. Циљ васпитног рада са ученицима јесте повећање резилијентности ученика у односу на развијање различитих поремећаја понашања, подстицање развоја вештина одупирања социјалном притиску, емоционалној писмености, критичком мишљењу и развоју самопоуздања.

Међупредметна компетенција „одговорност за сопствено здравље“ треба да се развија кроз све предмете.

Садржаје у вези са превенцијом употребе дрога нарочито се могу обрађивати у оквиру предмета: свет око нас, природа и друштво, физичко и здравствено васпитање, биологија, грађанско васпитање, хемија, српски језик, страни језици, историја, географија, ликовна култура.

У оквиру часова одељенског старешине и часова одељенске заједнице реализоваће се радионице, дебате и др. са ученицима на тему превенције употребе дрога. У раду ће се користити препоручене радионице и материјали ( „Учионица добре воље“, „Умеће одрастања“ и др).

Ваннаставне активности омогућавају ученицима да квалитетно проводе време, уз развијање личних потенцијала и јачања самопоуздања.

У складу са међународним стандардима препоручују се интерактивни облици рада прилагођени узрасту ученика, избегавање давања детаљних информација о различитим врстама дрога, избегавање контакта са леченим зависницима у форми предавања.

**Активности наставника**

Неопходно је да се наставници стручно усавршавају у циљу развијања компетенције за превентивни рад са ученицима и родитељима.

Током септембра и почетком октобра 2019. год. представници стручне службе школе и Тима за заштиту (координатор) информисаће све запослене у вези са обавезама и процедурама реаговања у ситуацијама сумње или сазнања о употреби дрога.

**Активности са родитељима**

Током септембра и почетком октобра 2019. год. представници стручне службе школе и Тима за заштиту (координатор) информисаће родитеље на Савету родитеља, а одељењске старешине и представници Савета родитеља унутар одељења остале родитеље, у вези са обавезама и процедурама реаговања у ситуацијама сумње или сазнања о употреби дрога.

Активности са родитељима реализоваће се у форми трибина, тематских родитељских састанака, радионица и сл. Активности ће се реализовати како у оквиру одељења (одељ. старешина), разреда (сарадњом одељ. старешина), на нивоу Савета родитеља и општинских Савета родитеља.

Препоручене теме су следеће:

* Улога родитеља у формирању самопоуздања деце
* Улога породице у формирању здравих животних стилова
* Комуникација родитеља и децембар Осмишљавање заједничког слободног времена
* Утицај васпитних стилова у формирању лучности детета

Препоручене су радионице из превентинвог програма „Програм оснаживања породица“ (ПОП 10-14).

Школа ће у сарадњи са Саветом родитеља и Локалним саветом родитеља организовати и реализовати активности и пројекте и других установа и организација које су усклађене са међународним стандардима превенције (датим у прилогу Годишњег плана рада школе).

Програм превенције израдио је Тим за заштиту од дискриминације, насиља, злостављања и занемаривања, разматран је на седници Наставничког већа и усвојен од стране Школског одбора.

Програм превенције израђен је на основу смерница утврђених Развојним планом школе и саставни је део Годишњег плана рада. Циљ програма заштите је развијање и неговање позитивне атмосфере и обезбеђивање безбедног окружења за све учеснике образовно-васпитног процеса.

Полазна законска основа за израду Програма заштите:

* Законо основном образовању и васпитању ("Сл. гласник РС", бр. 55/2013, 101/2017, 27/2018 - др. закон и 10/2019)
* Упутство о поступању у случају сумње или сазнања о присуству и коришћењу дрога у образовно-васпитним установама број 119-01-396/2018-01.

|  |  |  |
| --- | --- | --- |
| **Активности** | **Носиоци** | **Временска динамика** |
| Усклађивање Школских аката са важећим прописима | Тим | Септембар |
| Упознавање родитеља и ученика са садржајемПрограма превенције других облика ризичног понашања (употреба алкохола, дувана, психоактивних супстанци, малолетничка деликвенција и сл.) | Одељенске старешине | Септембар |
| Упознавање чланова Тима, Савета родитеља и свих запослених са са садржајемПрограма превенције других облика ризичног понашања (употреба алкохола, дувана, психоактивних супстанци, малолетничка деликвенција и сл.) | Тим | Октобар |
| Сензибилизација запослених, ученика и родитеља на промовисању принципа и вредности здравих стилова живота као и спречавању малолетничке деликвенције | Тим | Током године |
| Упознавање ученика са појмом алкохола, дувана, психоактивних супстанци, малолетничке деликвенције | Одељенске старешине | Октобар |
| Тема: Болести зависности, за ученике  6,7 и 8. разреда | Едукатори Завода за јавно здравље, Панчево | Фебруар  Током године |
| Сарадња са МУП-ом- одељење за малолетничку деликвенцију- трибина | Тим и начелник ПУ Панчево | Током године |
| Бон-тон за децу – радионице за ученике првог циклуса | Учитељи и представници Тима | Током године |
| Кутија Поверења | Педагошко-психолошка служба | Током године |
| Пројектовање избора едукативних филмова | Одељенске старешине | Током године |

**ПРОГРАМ ПРЕВЕНЦИЈЕ ТРГОВИНЕ ЉУДИМА ОДНОСНО ДЕЦОМ**

Програм превенције израдио је Тим за заштиту од дискриминације, насиља, злостављања и занемаривања, разматран је на седници Наставничког већа и усвојен од стране Школског одбора.

Програм превенције израђен је на основу смерница утврђених од стране Министарства просвете, науке и технолошког развоја РС и саставни је део Годишњег плана рада. Циљ програма је пружање подршке ученицима, родитељима и запосленима у кризним ситуацијама које се односе на превенцију трговине људима односно децом.

Полазна законска основа за израду Програма:

* [Правилника о протоколу поступања у установи у одговору на насиље, злостављање и занемаривање („Сл. Гласник РС“, бр. 46/2019 и 104/2020)](https://www.paragraf.rs/propisi/pravilnik_o_protokolu_postupanja_u_ustanovi.html)
* Видео обука о примени Правилника о протоколу поступања у установи у одговору на насиље, злостављање и занемаривање
* Видео обука о протоколу поступања у установи у одговору на насиље, злостављање и занемаривање
* YouTube - „Водич за примену ревидираних индикатора за прелиминарну идентификацију ученика који су потенцијалне жртве трговине људима“
* Публикације - Страница 2 од 5 - Министарство просвете, науке и технолошког развоја (mpn.gov.rs) - Листа индикатора за прелиминарну идентификацију ученика који су потенцијалне жртве трговине људима
* Finalna-verzija-liste-indikatora-zapreliminarnu-identifikaciju-trgovine-ljudima-jun-2022..pdf (mpn.gov.rs)
* Приручник ,,Психолошке кризне интервенције у образовно-васпитним установама“ - Публикације - Страница 3 од 5 - Министарство просвете, науке и технолошког развоја (mpn.gov.rs)
* Национална платформа „Чувам те“ – Онлајн обука за запослене (cuvamte.gov.rs)

|  |  |  |
| --- | --- | --- |
| **Активности** | **Носиоци** | **Временска динамика** |
| Упознавање Наставничког већа са Програмом превенције трговине људима односно децом као и са:  -[Правилником о протоколу поступања у установи у одговору на насиље, злостављање и занемаривање („Сл. Гласник РС“, бр. 46/2019 и 104/2020)](https://www.paragraf.rs/propisi/pravilnik_o_protokolu_postupanja_u_ustanovi.html)  -Видео обуком о примени Правилника о протоколу поступања у установи у одговору на насиље, злостављање и занемаривање | Тим | Септембар |
| Информисање чланова Наставничког већа са Националном платформом „Чувам те“ – Онлајн обука за запослене (cuvamte.gov.rs) | Тим | Први квартал |
| Упознавање родитеља и ученика са садржајем Програма превенције трговине људима односно децом као и са:  -[Правилником о протоколу поступања у установи у одговору на насиље, злостављање и занемаривање („Сл. Гласник РС“, бр. 46/2019 и 104/2020)](https://www.paragraf.rs/propisi/pravilnik_o_protokolu_postupanja_u_ustanovi.html)  -Видео обуком о примени Правилника о протоколу поступања у установи у одговору на насиље, злостављање и занемаривање  -YouTube - „Водич за примену ревидираних индикатора за прелиминарну идентификацију ученика који су потенцијалне жртве трговине људима“  -Публикације - Страница 2 од 5 - Министарство просвете, науке и технолошког развоја (mpn.gov.rs) - Листа индикатора за прелиминарну идентификацију ученика који су потенцијалне жртве трговине људима | Тим, Одељенске старешине | Први квартал |
| Упознавање Савета родитеља са садржајем Програма превенције трговине људима односно децом као и са:  -[Правилником о протоколу поступања у установи у одговору на насиље, злостављање и занемаривање („Сл. Гласник РС“, бр. 46/2019 и 104/2020)](https://www.paragraf.rs/propisi/pravilnik_o_protokolu_postupanja_u_ustanovi.html)  -Видео обуком о примени Правилника о протоколу поступања у установи у одговору на насиље, злостављање и занемаривање  -YouTube - „Водич за примену ревидираних индикатора за прелиминарну идентификацију ученика који су потенцијалне жртве трговине људима“  - Публикације - Страница 2 од 5 - Министарство просвете, науке и технолошког развоја (mpn.gov.rs) - Листа индикатора за прелиминарну идентификацију ученика који су потенцијалне жртве трговине људима | Тим | Први квартал |
| Обележавање Светског дана борбе против трговине људима 18.10. 2019. | Тим, Ученички парламент, одељенске старешине | Октобар |
| Едукативни филмови за све узрасте о освешћивању деце о опасностима (предаторима) које вребају на интернету као и у реалним животу | Тим, Ученички парламент | Током године |
| Кутија Поверења | Педагошко-психолошка служба | Током године |
| Пројектовање избора едукативних филмова | Одељенске старешине | Током године |